Gájanas

Gájanas lea musihkkajoavku, masa gullet lávlu ja juoigi Hildá Länsman, anárlaš vielljašguovttos Nicholas Francett ja Kevin Francett ja anárlaš Erkki Feodoroff. Gájanasa musihkas ovttastuvvet luohti ja progressiivvalaš rock. Joavku čuojahišgođii ovttas jagis 2013 namain Out of the Woods, muhto sii leat dasto rievdadan joavkku nama Gájanassan. Jagis 2016 Gájanas oassálasttii Sámi Grand Prix -lávlungilvui ja bođii nubbin. https://yle.fi/uutiset/osasto/sapmi/gajanas-joavku_boii_nubbin_sami_grand_prix_-lavlungilvvus/8771874 Gájanas nammaduvvui Kaustinen -álbmotmusihkkafestivála Jagi musihkkajoavkun 2017. https://yle.fi/uutiset/osasto/sapmi/gajanas-joavku_valljejuvvon_kaustinen_albmotmusihkkafestivala_jagi_musihkkajoavkun/9405489 Gájanasa debyhttaskearru Čihkkojuvvon almmustuvai sámi álbmotbeaivve 6.2.2021. Gájanasa bihttá Diamántadulvvit loktánii johtilit Kanáda top 30 -máilmmimusihkkalisttu ovttežin.https://yle.fi/uutiset/osasto/sapmi/sami_daidda_beagga_viidat_gajanas_kanada_mailmmimusihkkalisttu_njunnosis_niillas_holmberg_girji_fas_ramiduvvo_riikkamedias/11782597 

 Diskografiija 

 Čihkko­juvvon (2021)

 Singlet 

 Diamántadulvvit (2020)

 Liŋkkat 

 Gájanasa neahttasiiddut

 Gáldut 

Kategoriija:Sámemusihkka